
1. SKYRIUS
BENDROSIOS NUOSTATOS
1. Lietuvos kariuomenės Karo kartografijos centras (toliau ‑ perkančioji organizacija), adresas – Muitinės g. 4, LT-54359, Domeikava, Kauno r., organizuoja mažos vertės viešąjį pirkimą, atliekamą skelbiamos apklausos būdu (toliau – pirkimas).
2.  Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), Krašto apsaugos sistemos pirkimus atliekančių asmenų etikos kodeksu, patvirtintu krašto apsaugos ministro 2010 m. rugpjūčio 31 d. įsakymu Nr. V-905, skelbiamu Krašto apsaugos ministerijos interneto svetainėje adresu http://www.kam.lt/, kitais viešuosius pirkimus reglamentuojančiais teisės aktais bei šiais pirkimo dokumentais. Pirkimo dokumentuose vartojamos pagrindinės sąvokos apibrėžtos Viešųjų pirkimų įstatyme.
3. Išankstinis skelbimas apie Pirkimą nebuvo skelbtas. 
4. [bookmark: _Toc60525483][bookmark: _Toc47844929]Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Visos pirkimo sąlygos nustatytos skelbime apie pirkimą, šiuose pirkimo dokumentuose (kartu su priedais), dokumentų paaiškinimuose (patikslinimuose), taip pat atsakymuose į tiekėjų klausimus (jei tokių bus), kituose CVP IS priemonėmis pateiktuose dokumentuose. Dėl klausimų, susijusių su CVP IS sistemos veikimo ypatumais, kreiptis adresu: pagalba@vpt.lt.
5. Pirkimas paskelbtas bei vykdomas CVP IS priemonėmis adresu: https://viesiejipirkimai.lt. Pirkime gali dalyvauti tik CVP IS registruoti tiekėjai. Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas vykdomas tik CVP IS priemonėmis. 
6. Pirkimas neatliekamas naudojantis centralizuotų pirkimų katalogu (CPO LT katalogu), nes CPO LT kataloge nėra siūlomų pirkimo objektą atitinkančių paslaugų.
7. Perkančiosios organizacijos ir tiekėjų bendravimas ir keitimasis informacija, atliekant šį pirkimą, vyksta naudojantis CVP IS priemonėmis. Perkančiosios organizacijos atstovo, įgalioto palaikyti tiesioginį ryšį su tiekėjais, kontaktai: Jolanta Skrickutė – Glumbakienė, jolanta.skrickute@mil.lt.

2. SKYRIUS
PIRKIMO OBJEKTAS IR KAINODARA
8. Pirkimo objektas yra aplankų iškirtimo paslauga (toliau – paslaugos). Pirkimas į dalis neskaidomas.
9. Perkamų paslaugų savybės nustatytos pateiktoje techninėje specifikacijoje (pirkimo dokumentų 1 priedas).
10. Sutarties kainos apskaičiavimui pasirinktas fiksuoto įkainio metodas. Sutarties vykdymo metu įsigyjamos paslaugos apimtys, taip pat sutarties kaina, kurią perkančioji organizacija turės sumokėti tiekėjui, priklauso nuo faktinių užsakymų. Įsigyjamos apimtys negali viršyti pirkimo dokumentuose ir sutartyje nustatytos ir užfiksuotos maksimalios sumos. Perkančioji organizacija gali išpirkti mažesnį kiekį už mažesnę nei maksimali suma. Nustatyta maksimali suma – 14 500,00 (keturiolika tūkstančių penki šimtai) eurų su PVM.
11. Atsiskaitant už suteiktas paslaugas mokamas vienkartinis iškirtimo formos pritaisymo mokestis vienam tiražui ir mokestis už iškirstą aplankų kiekį (tiražą) pagal 1 vnt. aplanko iškirtimo įkainį padaugintą iš kertamų aplankų kiekio (tiražo), bei transporto išlaidas.
12. Pasiūlymo vertinimo metu yra vertinama aplankų iškirtimo paslaugos kaina, kuri skaičiuojama sumuojant iškirtimo formos pritaisymo įkainį ir aplanko iškirtimo įkainį, padaugintą iš preliminaraus lyginamojo kiekio. Preliminarus lyginamasis kiekis bus naudojamas tik pasiūlymų vertinime ir nebus laikomas maksimaliu sutarties kiekiu.
13. Numatomos sudaryti sutarties trukmė 24 (dvidešimt keturi) mėnesiai nuo jos įsigaliojimo dienos, o finansinių ir garantinių įsipareigojimų atžvilgiu iki visiško tokių įsipareigojimų įvykdymo. Kitos numatomos sudaryti sutarties sąlygos nurodytos sutarties projekte, pateiktame pirkimo dokumentų 3 priede.
[bookmark: _Toc60525485][bookmark: _Toc47844931]
3 SKYRIUS
TIEKĖJŲ PAŠALINIMO PAGRINDAI, KVALIFIKACIJOS, APLINKOSAUGOS VADYBOS IR KOKYBĖS VADYBOS STANDARTŲ REIKALAVIMAI.
 REIKALAVIMAI SUSIJĘS SU ŽALIAISIAIS PIRKIMAIS
14. Tiekėjų pašalinimo pagrindai, kvalifikacijos, aplinkosaugos vadybos ir kokybės vadybos standartų reikalavimai šiam pirkimui netaikomi.
16. Reikalavimai susiję su žaliaisiais pirkimais šiai paslaugai nustatomi vadovaujantis LR Aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtintu Aplinkos apsaugos kriterijų taikymo tvarkos aprašu (toliau – Aprašas). Tiekėjas teikiantis pasiūlymą turi pateikti aplinkos apsaugos standartų reikalavimus nurodytus 1 lentelėje. 
1 lentelė
	Reikalavimai susiję su žaliaisiais pirkimais:

	
	Reikalavimas
	Pateikiami dokumentai

	16.1.
	Tiekėjo Aplinkos apsaugos vadybos sistema turi atitikti  LST EN ISO 14001:2015 standarto reikalavimus arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais.

	Tiekėjas turi pateikti kompetentingos institucijos išduotą LST EN ISO 14001:2015 sertifikatą arba kitą lygiavertį aplinkos apsaugos vadybos sertifikatą, pagrįstą atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) įrodantį, kad įmonėje yra įdiegta aplinkos apsaugos vadybos sistema, patvirtinanti, kad įmonė valdo savo veiklos procesų ir paslaugų daromą poveikį aplinkai, arba lygiaverčius aplinkos apsaugos vadybos užtikrinimo priemonių naudojimą patvirtinančius dokumentus.
CVP IS priemonėmis pateikiamos skaitmeninės dokumentų kopijos.



4. SKYRIUS
PASIŪLYMŲ RENGIMAS, PATEIKIMAS, KEITIMAS
17. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
18. Pasiūlymas turi būti pateikiamas tik elektroninėmis priemonėmis, naudojant CVP IS, adresu https://viesiejipirkimai.lt. Pasiūlymai, pateikti vokuose popierine forma, nebus priimami ir vertinami, o bus grąžinami neatplėšti tiekėjui. 
19. Pasiūlymus gali teikti tik CVP IS registruoti tiekėjai, kurie yra užsiregistravę CVP IS adresu https://viesiejipirkimai.lt. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc, xml ir kt.).
20. Tiekėjo pasiūlymas, dokumentai bei kita susijusi informacija pateikiama lietuvių kalba. Jei atitinkami dokumentai yra išduoti kita kalba, išskyrus anglų kalbą, turi būti pateiktas tinkamai patvirtintas vertimas į lietuvių kalbą. Tinkamu vertimu yra laikomas vertimas, kuris yra patvirtintas Tiekėjo ar jo įgalioto asmens parašu (pateikiami skenuoti dokumentai elektroninėje formoje). Anglų kalba pateiktų dokumentų tinkamą vertimą į lietuvių kalbą tiekėjas privalo pateikti paprašius perkančiajai organizacijai.
21. Pasiūlymą sudaro CVP IS priemonėmis pateiktų dokumentų elektroninėje formoje visuma (perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus) ir perkančiajai organizacijai pateikti darbiniai aplankų pavyzdžiai:
21.1. užpildytas pasiūlymas, parengtas pagal pirkimo dokumentų 2 priedą;
21.2. jungtinės veiklos sutartis, jei pasiūlymą pateikia jungtinės veiklos sutarties pagrindu veikianti tiekėjų grupė (pateikiamas skenuotas dokumentas elektroninėje formoje);
21.3. dokumentai pagrindžiantys žaliuosius reikalavimus, LST EN ISO 14001:2015 sertifikatas arba kitas lygiavertis aplinkos apsaugos vadybos sertifikatas, arba kiti lygiaverčiai aplinkos apsaugos vadybos užtikrinimo priemonių naudojimą patvirtinantys dokumentai, pateikti reikalavimą pagrindžiančius dokumentus;
21.4. dokumentai, įrodantys, kad tiekėjui bus prieinami kitų ūkio subjektų, kurių pajėgumais jis ketina remtis, ištekliai (jeigu tiekėjas ketina remtis kitų ūkio subjektų pajėgumais; taip pat dokumentai, patvirtinantys tiekėjo ir ūkio subjektų, kurių pajėgumais remiamasi, solidarią atsakomybę už sutarties įvykdymą (jeigu taikoma));
21.5. įgaliojimas (jei pasiūlymą pateikia ne įmonės (įstaigos) vadovas) (pateikiamas skenuotas dokumentas elektroninėje formoje);
21.6. dokumentai, patvirtinantys siūlomų paslaugų atitikimą techninės specifikacijos reikalavimams (pavyzdžiui, aplanko pavyzdžiai, techniniai pasai, duomenų aprašai, charakteristikos ar kita techninė dokumentacija);
21.7. kiti pirkimo dokumentuose ir/ar jų prieduose reikalaujami dokumentai;
21.8. Siūlomo pirkimo objekto pavyzdžiai nereikalaujami. Pirkimo objektas privalo atitikti techninę specifikaciją (pirkimo dokumentų 1 priedą).
22. Tiekėjas gali pateikti tik vieną pasiūlymą – atskirai arba kaip tiekėjų grupės dalyvis. Jei tiekėjas pateikia daugiau kaip vieną pasiūlymą arba tiekėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
23. Tiekėjas pasiūlyme privalo nurodyti, kokius subtiekėjus ir kokiai pirkimo sutarties daliai jis ketina pasitelkti
24. Tiekėjo pasiūlymas turi būti teikiamas visai nurodytai apimčiai. 
25. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
26. Pasiūlymas turi būti pateiktas iki skelbime apie pirkimą nurodyto termino. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
27. Tiekėjas pasiūlymo formoje turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu (taip pat žr. https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf). Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad pasiūlymas yra nekonfidencialus.
28. Pasiūlyme nurodoma prekės kaina pateikiama eurais, turi būti išreikšta ir apskaičiuota taip, kaip nurodyta šių pirkimo dokumentų 2 priede. Bendra pasiūlymo kaina turi būti nurodyta dviejų skaičių po kablelio tikslumu. Jei bendra pasiūlymo kaina skaičiais neatitinka sumos žodžiais, teisinga laikoma suma žodžiais. Apskaičiuojant kainą, turi būti atsižvelgta į visas kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos, įskaitant ir išlaidas, patiriamas už sąskaitų pateikimą informacinės sistemos „E. sąskaita“ priemonėmis.
29. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 (devyniasdešimt) dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
30. Pirkimo procedūros metu perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo buvo reikalaujama. 
31. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai, pratęsia pasiūlymo galiojimo užtikrinimo terminą arba pateikia naują pasiūlymo galiojimo užtikrinimą patvirtinantį dokumentą, jeigu jo buvo reikalaujama. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia arba nepateikia naujo pasiūlymo galiojimo užtikrinimo, laikoma, kad jis atmetė prašymą pratęsti savo pasiūlymo galiojimo terminą. 
32. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
33. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
34. Perkančioji organizacija neatlygina tiekėjams išlaidų, patirtų rengiant ir pateikiant pasiūlymus. 

5 SKYRIUS
TIEKĖJŲ GRUPĖS DALYVAVIMAS PIRKIMO PROCEDŪROSE
35. Jei pirkimo procedūrose dalyvauja tiekėjų grupė, ji pateikia jungtinės veiklos sutartį, kurioje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pasiūlymo vertę. Sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti paskirtas bendras atstovas arba vadovaujantis narys, grupės sudėtis bei kuriam iš tiekėjų grupės narių turi būti pervedamos lėšos už pirkimo sutarties vykdymą. Apie tokio asmens pakeitimą nedelsiant raštu privalo būti informuota perkančioji organizacija. 
36. Perkančioji organizacija nereikalauja, kad tiekėjų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši tiekėjų grupė įgautų tam tikrą teisinę formą.
37. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjų grupės dalyvis, kuris taip pat pateikia savo ir kitų tiekėjų grupės dalyvių dokumentus.
38. Tiekėjas negali būti nurodytas kaip subtiekėjas kito tiekėjo, teikiančio pasiūlymą tam pačiam konkursui. Tame pačiame konkurse bendrai veiklai susivienijusių tiekėjų grupės dalyviai negali būti nurodyti kaip subtiekėjai kitoje tiekėjų grupėje.

6 SKYRIUS
PASIŪLYMO GALIOJIMO UŽTIKRINIMAS
39. Perkančioji organizacija nereikalauja pasiūlymo galiojimo užtikrinimo.

7 SKYRIUS
PIRKIMO DOKUMENTŲ PAAIŠKINIMAS, PAPILDYMAS IR PATIKSLINIMAS
40. Pirkimo dokumentai gali būti paaiškinami bei patikslinami tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti ar patikslinti pirkimo dokumentus gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentų  iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
41. Atsakydama į kiekvieną tiekėjo CVP IS susirašinėjimo priemonėmis laiku pateiktą prašymą paaiškinti pirkimo dokumentus, perkančioji organizacija teikia paaiškinimus ar patikslinimus paskelbdama CVP IS priemonėmis bei išsiųsdama CVP IS priemonėmis prie pirkimo prisijungusiems tiekėjams.
42. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti ir patikslinti pirkimo dokumentus. Kai paaiškinimai ir patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. 
43. Paaiškinimai ir patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ir patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
44. Perkančioji organizacija, paaiškindama ar patikslindama pirkimo dokumentus CVP IS susirašinėjimo priemonėmis, pranešimus siunčia, užtikrinant tiekėjų anonimiškumą, t. y. neatskleidžia tiekėjams kitų tiekėjų pavadinimų bei kitos informacijos, galinčios atskleisti tiekėjo tapatybę. 
45. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
46. Perkančioji organizacija nerengs susitikimo su tiekėjais dėl pirkimo dokumentų.

8 SKYRIUS
SUSIPAŽINIMAS SU PRADINIAIS PASIŪLYMAIS IR PASIŪLYMŲ ŠIFRAVIMAS
47. Susipažinimo su pasiūlymais procedūroje Tiekėjai nedalyvauja.
48. Pirkimų organizatorius atlieka pasiūlymų nagrinėjimo, vertinimo ir palyginimo procedūras, kuriose tiekėjai ar jų atstovai nedalyvauja. 
49. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
49.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.
49.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
50. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

9 SKYRIUS
EKONOMIŠKAI NAUDINGIAUSIO PASIŪLYMO IŠRINKIMO KRITERIJAI
51. Ekonomiškai naudingiausias pasiūlymas išrenkamas pagal kainą. Bus vertinama pasiūlyme nurodytu būdu apskaičiuota ir pateikta bendra pasiūlymo kaina. 

10 SKYRIUS
PASIŪLYMŲ VERTINIMAS IR NAGRINĖJIMAS
52. Pasiūlymai vertinami ir nagrinėjami tiekėjams ar jų atstovams nedalyvaujant. 
53. Pirkimų organizatorius, nagrinėdama pasiūlymus, vertina ar pasiūlymas atitinka:
53.1. skelbimą apie pirkimą;
53.2. šiuose pirkimo dokumentuose nustatytus reikalavimus (t. y. ar pateiktas tiekėjo įgaliojimas, jungtinės veiklos sutartis (sudaroma) ar kiti pirkimo dokumentuose reikalaujami dokumentai ar duomenys ir kt.);
53.3. ar kartu su pasiūlymu pateikti pavyzdžiai atitinka techninėje specifikacijoje ar kituose pirkimo dokumentų prieduose nustatytus paslaugai keliamus techninius, funkcinius ar kitokius nurodytus reikalavimus. 
53.4. ar pasiūlyta kaina nėra per didelė ir perkančiajai organizacijai nepriimtina. Laikoma, kad pasiūlyta kaina/sąnaudos yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
54. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį šiems pirkimo dokumentų reikalavimams arba šių dokumentų ar duomenų trūksta, Perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per nustatytą protingą terminą. 
55. Šiame pasiūlymų nagrinėjimo etape Perkančioji organizacija gali prašyti patikslinti, papildyti, paaiškinti ar prašyti pateikti naujus tik šiuos dokumentus ar duomenis: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jeigu tokių buvo prašoma), taip pat kitus dokumentus, kurie nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina ar sąnaudomis.
56. Prašydama dalyvių patikslinti, papildyti arba paaiškinti savo pasiūlymus, negali prašyti, siūlyti arba leisti pakeisti pasiūlymo esmės – pakeisti kainą ar sąnaudas arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkančiu pirkimo dokumentų reikalavimus.
57. Perkančioji organizacija nevertina viso tiekėjo pasiūlymo, jeigu patikrinusi jo dalį nustato, kad, vadovaujantis pirkimo dokumentų reikalavimais, pasiūlymas turi būti atmestas.

11. DERYBOS
58. Siekiant geriausio pirkimo dokumentuose nurodytus perkančiosios organizacijos poreikius atitinkančio rezultato, Pirkimų organizatorius gali priimti sprendimą pereiti prie derybų vykdymo. Teisę derybose dalyvauti turi tik reikalavimus tiekėjui (tais atvejais kai tokie reikalavimai taikomi) atitinkantys tiekėjai ir kurių siūlomas pirkimo objektas atitinka reikalavimus, nurodytus techninėje specifikacijoje.
59. Derybas vykdo Pirkimų organizatorius CVP IS priemonėmis, laikantis toliau nurodytų sąlygų:
60.1. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų;
60.2. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
60.3. negalima derėtis dėl reikalavimų tiekėjui (kai jie taikomi), pasiūlymo vertinimo kriterijų ir vertinimo tvarkos;
60. Pradėjus derybas, derybų metu pasiūlyta kaina laikoma kaina, tiekėjo pradiniame pasiūlyme, pateiktame iki derybų pradžios, nurodyta Bendra pasiūlymo kaina. Toliau deramasi CVP IS susirašinėjimo priemonėmis. Galutinis pasiūlymas pateikiamas CVP IS susirašinėjimo priemonėmis, Pirkimų organizatoriui kreipiantis į derybose dalyvaujančius tiekėjus su prašymu pateikti galutinius pasiūlymus, užpildant Pirkimų organizatoriaus parengtą ir tiekėjams CVP IS susirašinėjimo priemonėmis pateiktą galutinio pasiūlymo formą. Derybų metu pasiektų susitarimų pasirašyti nereikalaujama - šalių pasiekto susitarimo patvirtinimas CVP IS priemonėmis laikomas pakankamu. 
61. Vykdydama galutinių pasiūlymų vertinimą, Pirkimų organizatorius:
61.1. įvertina, ar tiekėjo derybų metu pasiūlyta ar galutiniame pasiūlyme nurodyta kaina nėra per didelė ir perkančiajai organizacijai nepriimtina;
61.2. įvertina, ar tiekėjo derybų metu pasiūlyta ar galutiniame pasiūlyme nurodyta kaina (jos sudedamosios dalys) neatrodo neįprastai maža. Jei ekonomiškai naudingiausią pasiūlymą pateikusio tiekėjo derybų metu pasiūlyta ar galutiniame pasiūlyme nurodoma prekių, paslaugų ar darbų, ar jų sudedamųjų dalių kaina ar sąnaudos atrodo neįprastai mažos, prašoma pagrįsti neįprastai mažą kainą ar sąnaudas Viešųjų pirkimų įstatymo 57 straipsnio 2 - 3 dalyse nustatyta tvarka.

12 SKYRIUS
PASIŪLYMŲ ATMETIMO PAGRINDAI
62. Pirkimų organizatorius atmeta pasiūlymą, jeigu:
62.1. pasiūlymas neatitinka pirkimo dokumentuose nustatytų reikalavimų (paslaugos, prekės ar darbai neatitinka techninės specifikacijos ar kitų reikalavimų, pasiūlymas pateiktas ne perkančiosios organizacijos nurodytomis elektroninėmis priemonėmis, nepateikti nurodyti darbiniai pavyzdžiai, netenkinami nurodyti žaliųjų pirkimų reikalavimai kai to prašoma ir pan.); 
62.2. tiekėjas per nustatytą protingą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų;
62.3. tiekėjas per nurodytą terminą neištaisė aritmetinių klaidų ir (ar) nepaaiškino pasiūlymo, nekeičiant jo esmės;
62.4. pasiūlyme nurodyta kaina ar sąnaudos buvo per didelės ir perkančiajai organizacijai nepriimtinos;
62.5. Pirkimų organizatorius gali nuspręsti nesudaryti sutarties su ekonomiškai naudingiausią pasiūlymą pateikusiu dalyviu, jei Pirkimų organizatorius nustato, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
63. Pirkimų organizatorius, atmetęs dalyvio pasiūlymą šiame skyriuje numatytais pagrindais, praneša dalyviui apie pasiūlymo atmetimą. 

13 SKYRIUS
SPRENDIMAS DĖL LAIMĖTOJO PASIŪLYMO, PASIŪLYMŲ EILĖS
IR SUTARTIES SUDARYMO
64. Pirkimų organizatorius, išnagrinėjusi ir įvertinusi gautus pasiūlymus, nustato pasiūlymų eilę.
65. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
66. Pirmasis pasiūlymų eilėje esantis tiekėjas (o jeigu ji nesudaroma – vienintelis pasiūlymą pateikęs ar vienintelis likęs nepašalintas tiekėjas) skelbiamas pirkimo laimėtoju. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir tiekėjo siūloma kaina nėra per didelė ir perkančiajai organizacijai nepriimtina.
67. Nustačius laimėtoją, suinteresuotieji dalyviai ne vėliau kaip per 5 darbo dienas nuo sprendimo priėmimo CVP IS susirašinėjimo priemonėmis informuojami apie procedūros rezultatus, pateikiama informacijos, kuri dar nebuvo pateikta pirkimo procedūros metu, santrauką, nurodoma nustatyta pasiūlymų eilė ir laimėjęs pasiūlymas.
68. Komisija taip pat CVP IS susirašinėjimo priemonėmis nurodo priežastis, jei buvo priimtas sprendimas nesudaryti pirkimo sutarties arba pradėti pirkimą iš naujo. 
69. Pirkimo sutartis sudaroma nedelsiant, pirkimo sutarties sudarymo atidėjimo terminas netaikomas, kadangi atliekamas mažos vertės pirkimas. 
70. Kvietimas sudaryti sutartį laimėjusio pasiūlymo tiekėjui siunčiamas CVP IS priemonėmis, nurodant iki kada tiekėjas turi pasirašyti sutartį. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento, arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, jeigu to reikalaujama pirkimo dokumentuose, laikoma, kad jis (jie) atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu jis neatmestas pagal šių pirkimo dokumentų reikalavimus. 

14 SKYRIUS
GINČŲ NAGRINĖJIMO TVARKA
71. Ginčai nagrinėjami Viešųjų pirkimų įstatymo VII skyriuje nustatyta tvarka. 

15 SKYRIUS
PIRKIMO SUTARTIES SĄLYGOS
72. Sutartis sudaroma raštu.
73. Sudarant pirkimo sutartį joje negali būti keičiama laimėjusio tiekėjo pasiūlymo kaina/ sąnaudos ar kitos pirkimo dokumentuose nustatytos pirkimo sąlygos, išskyrus įstatymų nustatyta tvarka pasikeitus taikomam PVM dydžiui. 
74. Jeigu Perkančioji organizacija iki sutarties pasirašymo sužino, kad tiekėjo, kurio pasiūlymas pripažintas ekonomiškai naudingiausiu, neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, ji pirkimo sutarties nesudaro su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka šiame punkte nurodytų įpareigojimų.
75. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis naudojantis sąskaitų administravimo bendrosios informacinės sistemos (toliau – SABIS) priemonėmis. Prisijungti prie SABIS galima interneto adresu https://sabis.nbfc.lt/ arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.
76. Kitos sutarties sąlygos nurodytos Pirkimo sutarties projekte pateiktame pirkimo dokumentų 3 priede.

16 SKYRIUS
BAIGIAMOSIOS NUOSTATOS
77. Laimėjusio tiekėjo pasiūlymas, sudaryta pirkimo sutartis, preliminarioji sutartis ir šių sutarčių pakeitimai, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi būti paskelbti CVP IS.

Pirkimo dokumentų
1 priedas

TECHNINĖ SPECIFIKACIJA

	1.
	Pirkimo objekto pavadinimas:
	Aplankų iškirtimo paslauga

	2.
	Techniniai reikalavimai pirkimo objektui:
	2.1. Iškirsti pateiktus atspaudus (popieriaus gramatūra 250-350 g/m2) pagal nustatytos formos šabloną. 
2.2. Kirtimo forma pasirenkama iš Tiekėjo pateikto katalogo.
2.3. Maksimalus iškertamo gaminio formatas – A2.
2.4. Iškirstas aplankas tinkamas sudėti A4 formato lapams.
2.5. Pagal poreikį aplankas be nugarėlės arba su 5 mm nugarėle (± 2 mm).
2.6. Aplanke turi būti vieta vizitinei kortelei įsidėti.
2.7. Iškirsti aplankai turi būti supakuoti į popierių.

	3.
	Kokybės reikalavimai pirkimo objektui: 
	3.1. Pagaminta produkcija turi atitikti techninius reikalavimus;
3.2. Lengvai susilankstyti;
3.3. Kirtimo linijos turi būti lygios, be popieriaus atplaišų;
3.4. Iškirsto aplanko vaizdas turi atitikti pateiktą maketą, negali būti pasuktas ar pasislinkęs vertikalia ar horizontalia kryptimi;
3.5. Nepažeista spauda, celofanavimas.

	4.
	Kiti reikalavimai:

	Paslaugos atlikimo terminas: ne vėliau kaip 8 (aštuonios) darbo dienos. Į šį terminą įskaičiuotas užsakymo paėmimas (išsivežimas) iš Pirkėjo, iškirtimo darbų atlikimas ir pristatymas Pirkėjo nurodytu adresu.




Pirkimo dokumentų
2 priedas


Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Lietuvos kariuomenės Karo kartografijos centrui
(Adresatas (perkančioji organizacija))

PASIŪLYMAS
APLANKŲ IŠKIRTIMO PASLAUGOS PIRKIMUI

Pildydamas šią formą, tiekėjas turi pateikti visą žemiau prašomą informaciją. Tiekėjui išbraukus formoje esančias nuostatas, išskyrus pasirenkamą nuostatą 2 p., jo pasiūlymas bus atmestas

____________ Nr. ______
(Data)
_____________
(Sudarymo vieta)

	Tiekėjo pavadinimas (Jeigu dalyvauja tiekėjų grupė, surašomi visi grupės narių pavadinimai: 
Atsakingasis partneris: 
Partneris Nr. 1:
Partneris Nr. 2 ir t.t.:)
	



Pastaba. Pildoma, jei tiekėjas ketina pasitelkti subtiekėją (-ų)
	Subtiekėjo (-ų) pavadinimas (-ai) 
	

	Subtiekėjo (-ų) adresas (-ai)
	

	Kuriai sutarties daliai (kokioms paslaugoms ar pan.) ketinama pasitelkti subtiekėją
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) skelbime apie pirkimą, paskelbtame Lietuvos Respublikos Viešųjų pirkimų įstatymo nustatyta tvarka;
2) šiuose pirkimo dokumentuose;
3) kituose pirkimo dokumentuose (jų paaiškinimuose, papildymuose).

2. Šiame pasiūlyme nėra pateikta konfidencialios informacijos arba Šiame pasiūlyme yra pateikta ši konfidenciali informacija (nereikalingą išbraukti):
(Lentelę pildyti tuomet, jei bus pateikta konfidenciali informacija, Jei tiekėjas 2 punkto neužpildo, perkančioji organizacija prašys tiekėjo nurodyti ir įrodyti, kokia informacija laikytina konfidencialia. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Tiekėjas negali nurodyti, kad konfidencialus yra pasiūlymo įkainis (kaina) arba, kad visas pasiūlymas yra konfidencialus. Kas yra laikoma nekonfidencialia informacija yra apibrėžta VPĮ 20 str. 2 d):

	Eil. Nr.
	Pateikto dokumento pavadinimas
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	

	
	
	



3. Dokumentai, įrodantys, kad sutarties vykdymo metu ūkio subjektų, kurių pajėgumais remiamasi, ištekliai, tiekėjui bus prieinami, jei tiekėjas pageidauja remtis kitų ūkio subjektų pajėgumais:
	Eil. Nr.
	Pateikto dokumento pavadinimas
	Dokumentas yra įkeltas šioje CVP IS pasiūlymo lango eilutėje („Prisegti dokumentai“

	
	
	

	
	
	

	
	
	


 
4. Mes siūlome:

	Pasiūlymo valiuta:
	(Eur)

	Eil. Nr.
	Pavadinimas
	Įkainis 
(be PVM)
	Preliminarus lyginamasis kiekis**
	Kaina*
(be PVM)

	1
	2
	3
	4
	5=3x4

	1.
	Iškirtimo formos pritaisymas
	
	1 vnt.
	

	2.
	Aplanko iškirtimas
	
	1000 vnt.
	

	3.
	Transportavimo paslauga (užsakymo paėmimo/pristatymo atgal Užsakovui)
	
	1 karto/vnt.
	

	Bendra pasiūlymo kaina be PVM
	

	PVM (tarifas)*** suma:
	

	Bendra pasiūlymo kaina su PVM
	



Jei bendra pasiūlymo kaina skaičiais neatitinka sumos žodžiais, teisinga laikoma kaina, nurodyta žodžiais. Į nurodytą kainą įeina visos išlaidos ir visi mokesčiai.

Pastabos: 
1)* kainos pasiūlyme nurodomos suapvalintos, paliekant du skaitmenis po kablelio;
2) ** galimus preliminarius/maksimalius/lyginamuosius kiekius nurodo perkančioji organizacija, nurodyti kiekiai bei pasiūlymo kaina skirti tik pasiūlymų palyginimui;
3) *** tais atvejais, kai pagal galiojančius teisės aktus tiekėjui nereikia mokėti PVM, tiekėjas atitinkamų skilčių nepildo ir nurodo priežastis, dėl kurių PVM nemoka.

5. Kartu su pasiūlymu pateikiami šie dokumentai:

	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	

	
	
	



6. Kartu su pasiūlymu pateikiami šie darbiniai pavyzdžiai: (nurodyti kokie pavyzdžiai pateikti – pavadinimas, formatas, nugarėlės dydis) .

7. Pasiūlymas galioja iki (įrašoma data)/arba laikotarpį, nurodytą pirkimo dokumentuose) (palikti tik reikalingą).



	_________________
(Tiekėjo arba jo įgalioto asmens pareigų pavadinimas*)
	____________
(Parašas*)
	____________
(Vardas ir pavardė)



Svarbu: šis dokumentas teikiamas nuskenuotas su tiekėjo vadovo arba įgalioto asmens, parašu. 


Pirkimo dokumentų
3 priedas

VIEŠOJO PIRKIMO-PARDAVIMO SUTARTIS 
APLANKŲ IŠKIRTIMO PASLAUGOS PIRKIMAS
SPECIALIOJI DALIS

2026 m. ............................d. 
Domeikava, Kauno r.

Lietuvos kariuomenės Karo kartografijos centras, įmonės kodas 188770197, adresas Muitinės g. 4, Kauno r., atstovaujamas Lietuvos kariuomenės Karo kartografijos centro viršininko pavaduotojo, vykdančio viršininko funkcijas mjr. Vytauto Rudzevičiaus, veikiančio pagal Lietuvos kariuomenės Karo kartografijos centro nuostatus, patvirtintus LR krašto apsaugos ministro 2014 m. gegužės 28 d. įsakymu Nr. V-460, (toliau – Pirkėjas) ir
(pardavėjas), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Teikėjas), (jei tai ūkio subjektų grupė –atitinkami duomenys apie kiekvieną partnerį)
toliau kartu šioje paslaugų pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamiesi Lietuvos Respublikos viešųjų pirkimų įstatymu, sudarė šią paslaugų pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

	1. Sutarties objektas:
Teikėjas teikia, o Pirkėjas perka aplankų iškirtimo paslaugas (toliau – Paslaugos), atitinkančias Sutarties priede Nr. 1 „Techninė specifikacija“ (toliau - 1 priedas) pateiktus paslaugos techninius reikalavimus.

	2. Sutarties kaina/prekių įkainiai/kainodaros taisyklės:
2.1. Sutarties vertė lygi maksimaliai pirkimui skirtai lėšų sumai 14 500 eurų su PVM.
2.2. Paslaugų įkainiai: 
2.2.1. 1 vnt.- iškirtimo formos pritaisymas __________________ Eur be PVM;
2.2.2. 1 vnt.- aplanko iškirtimas _________________ Eur be PVM;
2.2.3. 1 karto/vnt. transportavimo paslauga (užsakymo paėmimo/pristatymo atgal Užsakovui) įkainis ____________ Eur be PVM.
2.3. Paslaugų įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms paslaugoms taikomas PVM tarifas. Perskaičiuoti įkainiai įforminami raštišku Šalių susitarimu ir taikomi paslaugoms, kurios bus suteiktos po tokio Šalių pasirašyto susitarimo įsigaliojimo dienos.
2.4. Kainodaros taisyklės: Sutarties kainos apskaičiavimui pasirinktas fiksuoto įkainio metodas. Sutarties vykdymo metu įsigyjami kiekiai, taip pat Sutarties kaina, kurią Pirkėjas turės sumokėti Teikėjui, priklauso nuo faktinių užsakymų, t. y. įsigyjami kiekiai negali viršyti nustatytos ir Sutartyje užfiksuotos maksimalios sumos (maksimalios pirkimui skirtos lėšų sumos). Pirkėjas gali išpirkti mažesnį kiekį už sumą, mažesnę nei maksimali suma. 

	3. Paslaugų teikimo vieta, terminas ir sąlygos:
3.1. Aplankus iškirtimui bei iškirstos produkcijos gabenimą nuo Pirkėjo iki paslaugos Teikėjo nurodytos paslaugų teikimo vietos ir atgal vykdo Teikėjas.
3.1.1. Pirkėjo aplankų užsakymo paėmimo/užsakymo gražinimo adresas: Muitinės g. 4, LT-54359 Domeikava, Kauno r.
3.1.2. Teikėjo paslaugos teikimo adresas: ____________________________________________.
                                                                           (įrašoma)
3.2. Paslaugų teikimui taikomas terminas yra ne daugiau 8 (aštuonios) darbo dienos nuo raštiško Teikėjo informavimo apie naują užsakymą/paslaugos poreikį.
3.3. Kitos paslaugų teikimo sąlygos nurodytos 1 priede.

	4. Apmokėjimo tvarka:
4.1. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis naudojantis sąskaitų administravimo bendrosios informacinės sistemos (toliau – SABIS) priemonėmis. Prisijungti prie SABIS galima interneto adresu https://sabis.nbfc.lt/ arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.

	5. Pirkėjo teisė vienašališkai nutraukti Sutartį 
5.1. Teikėjui nepradedant teikti paslaugų daugiau kaip 8 darbo dienas, Pirkėjas turi teisę Sutarties bendroje dalyje nustatyta tvarka Sutartį nutraukti.
5.2. Teikėjui vėluojant teikti paslaugas daugiau kaip 8 darbo dienas, Pirkėjas turi teisę Sutarties bendroje dalyje nustatyta tvarka Sutartį nutraukti.
5.3. Kiti vienašalio Sutarties nutraukimo atvejai numatyti Sutarties bendrosios dalies 9.2 punkte.

	6. Paslaugų kokybė:
6.1. Paslaugų kokybė privalo atitikti Sutartyje ir jos prieduose nustatytus reikalavimus.

	7. Garantiniai įsipareigojimai
7.1. Teikėjo perduotų paslaugų/prekių garantijos terminas – 30 dienų po paslaugų suteikimo.
7.2. Teikėjas po raštiško Pirkėjo pranešimo per 5 darbo dienas turi pašalinti paslaugų teikimo trūkumus bei kompensuoti Pirkėjo patirtus nuostolius (jeigu tokie buvo).

	8. Papildomas prievolių įvykdymo užtikrinimas – neprašomas.

	9. Kitos sąlygos
9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra – 0,1 proc.
9.2. Sutarties bendrosios dalies 11.2 punkte nurodytų Šalių iš anksto sutartų minimalių nuostolių dydis yra – 0,1 proc.
9.3. Sutarties bendrosios dalies 11.4 punkte nurodytų Šalių iš anksto sutartų minimalių nuostolių dydis yra – 0,2 proc.
9.4. Sutarties bendrosios dalies 11.5 punkte nurodytų Šalių iš anksto sutartų minimalių nuostolių dydis yra 7 proc. nuo Sutarties kainos be PVM.
9.5. Nenugalimos jėgos aplinkybių trukmė – 20 kalendorinių dienų, taikant Sutarties bendrosios dalies 9.1.2 punkto sąlygas.
9.6. Jeigu Teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Teikėjas Pirkėjui įsipareigoja, kad Sutartį vykdys tik tokią teisę turintys asmenys.
9.7. Čia bus nurodomi subtiekėjai ar subteikėjai, jeigu vykdant sutartį jie pasitelkiami, ir jų keitimo tvarka arba, jeigu jie nepasitelkiami, nurodoma – Subtiekėjai/subteikėjai nepasitelkiami.
9.8. Pirkėjo atstovas – vyr. ltn. Gediminas Urbonas, Leidybos skyriaus viršininkas, tel.: 0 706 79831, el. paštas: gediminas.urbonas2@mil.lt. 
9.9. Pardavėjo atstovas (ai) - .............................................. .
9.10. Sutarties priedai: 1 priedas „Techninė specifikacija“.

	10. Sutarties galiojimas 
10.1. Sutarties trukmė 24 (dvidešimt keturi) mėnesiai nuo jos įsigaliojimo dienos, o finansinių ir garantinių įsipareigojimų atžvilgiu iki visiško tokių įsipareigojimų įvykdymo.
10.2. Sutarties pratęsimas nenumatomas.

	11. Pirkėjo rekvizitai:
Lietuvos kariuomenės 
Karo kartografijos centras 
Muitinės g. 4, LT-54359 
Domeikava, Kauno r.	
Įmonės kodas: 188770197
PVM kodas LT887326716
Tel.: +370 706 79801
Mokėtojas
Lietuvos kariuomenė
Įmonės kodas: 18873 2677
Šv. Ignoto g. 8, Vilnius
A/s. LT62 40400 63610 001175
Banko pavadinimas: Lietuvos Respublikos finansų ministerija
Banko kodas: 40400
PVM kodas LT887326716

	12. Teikėjo rekvizitai:




PIRKĖJAS						TEIKĖJAS

Lietuvos kariuomenės
Karo kartografijos centro viršininko pavaduotojas,
vykdantis viršininko funkcijas,
mjr. Vytautas Rudzevičius


A.V. 								A.V. 

PASLAUGŲ PIRKIMO-PARDAVIMO SUTARTIS

II. BENDROJI DALIS

1. Sąvokos
1.1. Šioje sutartyje naudojamos pagrindinės sąvokos:
1.1.1. Sutartis – šios paslaugų pirkimo–pardavimo sutarties bendroji ir specialioji dalys, paslaugų pirkimo–pardavimo sutarties priedai. 
1.1.2. Sutarties Šalys - Pirkėjas ir Teikėjas:
1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Paslaugas šioje Sutartyje nurodytomis sąlygomis;
1.1.2.2. Teikėjas – tai Sutarties šalis, kurios rekvizitai nurodyti Sutartyje, suteikiantis Paslaugas šioje Sutartyje nurodytomis sąlygomis.
1.1.3. Tretysis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis.
1.1.4. Licencijos - visos reikalingos licencijos, patentai ir/arba leidimai būtini Sutarties vykdymui.
1.1.5. Sutarties objektas - paslaugos ir su jų teikimu susijusios prekės, dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.6. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Teikėjas įsipareigoja sumokėti Pirkėjui, jeigu prievolė neįvykdyta arba netinkamai įvykdyta.
1.1.7. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.
1.1.8. Prekės – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.
1.1.9. Prekių siunta – tai vienu metu pristatomų prekių kiekis.
1.1.10. Prekių partija – tai iš tos pačios medžiagos partijos pagamintų prekių siuntos.
1.1.11. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Teikėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/paslaugų įkainiai/kainodaros taisyklės
2.1. Sutarties kaina/įkainiai - pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Teikėjui.
2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms prekėms taikomas PVM tarifas. Perskaičiuota kaina/įkainiai įforminami raštišku Šalių susitarimu ir taikomi toms paslaugoms ir su jų teikimu susijusioms prekėms, kurios bus suteiktos po tokio Šalių pasirašyto susitarimo įsigaliojimo dienos.
2.3. Paslaugų įkainiai keičiami vadovaujantis Sutarties priede nustatytomis kainodaros taisyklėmis Perskaičiuoti įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Į Sutarties kainą turi būti įskaičiuota paslaugų kaina, visos su paslaugų teikimu susijusios išlaidos ir mokesčiai. Į paslaugų įkainius turi būti įskaičiuotos visos su paslaugų teikimu susijusios išlaidos ir mokesčiai (taikoma, jeigu sutartyje nėra nurodoma Sutarties kaina). Teikėjas į Sutarties kainą/paslaugų įkainius privalo įskaičiuoti visas su paslaugų teikimu susijusias išlaidas, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. susijusios su paslaugų teikimui reikalingų priemonių, įrankių, įrangos, technikos įsigijimu ar nuoma, bei šiame punkte minimos įrangos, technikos priemonių eksploatacinės išlaidos; 
2.4.5. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.6. garantinio remonto išlaidos.
2.5. Užsienio valiutų kursų svyravimo, gamintojų kainų keitimo rizika tenka Teikėjui.

3. Paslaugų teikimo terminai ir sąlygos
3.1. Paslaugos teikiamos Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Paslaugas Teikėjas teikia savo rizika be papildomo apmokėjimo. Tinkamai suteiktos paslaugos perduodamos – priimamos abiem Šalims pasirašius perdavimo-priėmimo aktą, kuris pasirašomas tik tuo atveju, jeigu paslaugos suteiktos kokybiškai ir atitinka Sutartyje ir jos priede (-uose) joms nustatytus reikalavimus (jeigu pasirašomas). Kai suteiktos paslaugos yra kokybiškos ir atitinka Sutartyje ir jos priede (-uose) joms nustatytus reikalavimus (jeigu pasirašomas) priėmimo-perdavimo aktas turi būti pasirašomas ne vėliau kaip per 30 dienų.

4. Mokėjimo terminai ir sąlygos
4.1. Teikėjui sumokama, kai sutarties objektas, atitinkantis Sutartyje ir jos priede (-uose) nustatytus reikalavimus, perduodamas Pirkėjui, abiems Šalims pasirašius perdavimo - priėmimo aktą (jeigu pasirašomas), per 30 (trisdešimt) dienų nuo perdavimo-priėmimo akto pasirašymo (jeigu pasirašomas) ir sąskaitos gavimo dienos (sąskaita faktūra taip pat turi būti išsiųsta ir elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos sutarties specialioje dalyje. Pirkėjui vėluojant atsiskaityti šiame punkte numatytu terminu, Pirkėjas, Teikėjui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Jeigu už paslaugas bus mokamas Sutarties specialiojoje dalyje nurodyto dydžio avansas, Teikėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei paslaugų suteikimo terminas) ir avansinio mokėjimo sąskaitą. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis (jeigu sutarties vykdymas bus užtikrintas laidavimu).
4.3. Banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Teikėjo kaltės, iš Pirkėjo gavimo, sumokėti Pirkėjui sumą, neviršijant laidavimo/garantijos sumos, pinigus pervedant į Pirkėjo sąskaitą. 
4.4. Negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Teikėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.2-4.4. punktuose nustatytų reikalavimų, nebus priimami. Tokiu atveju bus laikoma, kad Teikėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.
4.6. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo (jei spec. dalyje nurodyta, kad avansas bus mokamas) dienos.
4.7. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Teikėjui tinkamai įvykdžius dalį įsipareigojimų.

5. Paslaugų kokybė
5.1. Paslaugos turi atitikti Sutartyje ir jos priede (-uose) nurodytus reikalavimus. 
5.2. Pirkėjui paslaugų teikimo metu patikrinus paslaugų teikimo kokybę ir nustačius paslaugų teikimo trūkumus arba faktą, jog buvo vėluojama teikti paslaugas, paslaugos iš viso neteikiamos arba pažeidžiami kiti sutartiniai įsipareigojimai, surašomas patikrinimo aktas, kurį pasirašo Pirkėjo ir Teikėjo įgalioti atstovai (Teikėjo atstovui atsisakius tai padaryti, patikrinimo aktą pasirašo tik Pirkėjo atstovas), o Teikėjui taikoma sutartinė atsakomybė.
5.3. Tuo atveju, kai konfliktas dėl paslaugų kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas. 
5.4. Teikėjas įsipareigoja leisti Pirkėjo atstovui vykdyti paslaugų teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus.
5.5. Prekių, kurios yra paslaugų teikimo rezultatas, priėmimo metu pastebėjus jų neatitikimą Sutartyje ir jos priede (-uose) nustatytiems reikalavimams, kviečiami Teikėjo atstovai, kuriems dalyvaujant surašomas aktas, prekės nepriimamos, o Teikėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs) (taikoma, jeigu vykdant paslaugų sutartį perduodamos/parduodamos prekės tiesiogiai susijusios su sutarties objektu).

6. Kokybės garantija[footnoteRef:1]  [1:  Kokybės garantijos terminas nurodomas, kai vykdant paslaugų pirkimo - pardavimo sutartį perduodamos/parduodamos prekės tiesiogiai susijusios su sutarties objektu.] 

6.1. Kokybės garantijos terminas nurodomas Sutarties specialiojoje dalyje (arba Sutarties priede).
6.2. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą analogišką prekę, kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.4. Apie kokybės garantijos termino metu pastebėtus prekių trūkumus Teikėjas informuojamas raštu (faksu arba paštu). Pareikšti pretenziją dėl kokybės galima viso kokybės garantijos termino galiojimo metu.
6.5. Teikėjo pašalintų prekių trūkumų kokybės garantijos terminas skaičiuojamas nuo pašalintų prekių trūkumų perdavimo-priėmimo akto pasirašymo dienos.
6.6. Jeigu prekė pakeičiama nauja, jai suteikiamas toks pat Sutarties specialiojoje dalyje nurodytas kokybės garantijos terminas, kuris skaičiuojamas nuo naujos prekės perdavimo-priėmimo akto pasirašymo dienos.
6.7. Sutarties specialiojoje dalyje (arba Sutarties priede) nurodyta garantija netaikoma, jeigu Teikėjas įrodys, kad prekių trūkumai atsirado dėl neteisingo ar netinkamo Pirkėjo elgesio arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Teikėjas privalo pateikti Lietuvos kariuomenės Materialinių resursų departamento Medžiagų vadybos centro Nacionaliniam kodifikavimo biurui adresu: Savanorių pr. 8, 03116 Vilnius (informacija teikiama tel. 8 5 2 785 252) pasirašytos Sutarties kopiją ir perkamoms su paslaugų teikimu susijusioms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Teikėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Teikėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas.
9.2. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Teikėjas nepradeda teikti paslaugų Sutarties specialioje dalyje nurodytu terminu; 
9.2.2. Teikėjas vėluoja teikti (arba informuoja, kad neteiks) paslaugas Sutarties specialioje dalyje nurodytu terminu/ais;
9.2.3. Teikėjas didina paslaugų kainas/įkainius, išskyrus Sutarties bendrosios dalies 2.2 punkte numatytą atvejį;
9.2.4. Teikėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Teikėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Teikėjo suteiktos paslaugos neatitinka Sutartyje ir jos priede (-uose) nustatytų reikalavimų ir Teikėjas Sutarties specialiojoje dalyje nustatyta tvarka nepašalina suteiktų paslaugų trūkumų; 
9.2.7. Teikėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.2. punkte (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Teikėjas yra įtraukiamas į Nepatikimų tiekėjų sąrašą;
9.2.9. Paaiškėjus, kad Teikėjas nėra patikimas ir kelia pavojų nacionaliniam saugumui.
9.3. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį, jeigu Teikėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Teikėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už prekes, kurios nebuvo pristatytos. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

11. Atsakomybė
11.1. Per Sutarties specialiosios dalies 7 punkte (7.2/7.3 p.) nurodytą terminą pavėlavus ištaisyti paslaugų teikimo ir/ar prekių trūkumus (jeigu teikiant paslaugas buvo pateiktos/parduotos prekės), Teikėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo paslaugų (ir/ar prekių), kurių trūkumai neištaisyti kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Teikėjo nuo pareigos atlyginti Pirkėjo patirtus nuostolius Teikėjui nevykdant arba netinkamai vykdant savo įsipareigojimus, susijusius su paslaugų trūkumų šalinimų (ir/ar prekių) garantija. 
11.2. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.4, 9.2.5, 9.2.6, (9.2.7 (jeigu pagal sutarties sąlygas numatytas avanso mokėjimas)) 9.3 punktuose ar kitų Sutarties specialiojoje dalyje išvardintų priežasčių, Teikėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 7 (septynių) % sutarties kainos be PVM (arba bendros pasiūlymo kainos) (konkretus procentinis dydis arba konkreti fiksuota suma nurodoma Sutarties specialioje dalyje) arba Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį.
11.3. Kiti sutartinės atsakomybės taikymo Teikėjui atvejai nurodyti Sutarties specialiojoje dalyje. 
11.4. Jeigu paslaugos nebuvo suteiktos arba paslaugos suteiktos nekokybiškai ir nebėra galimybių paslaugas suteikti arba ištaisyti paslaugų teikimo trūkumus, už kiekvienos tokios Sutartyje ir jos priede (-uose) nurodytos paslaugos nesuteikimą arba suteikimą su trūkumais Teikėjas moka Pirkėjui Sutarties specialiojoje dalyje nurodytą sumą Šalių iš anksto sutartų minimalių nuostolių. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą 
11.5. Jeigu buvo nesuteiktos paslaugos, kurias dar galima suteikti, ar paslaugų teikimo trūkumus galima ištaisyti, Teikėjas įsipareigoja ne vėliau kaip per Specialiojoje dalyje numatytą terminą nuo Pirkėjo raštiškų pastabų ir/ar pretenzijų pateikimo suteikti nesuteiktas paslaugas arba ištaisyti paslaugų suteikimo trūkumus. Teikėjas, per nurodytą terminą nesuteikęs paslaugų arba neištaisęs jų teikimo trūkumų, moka Pirkėjui Sutarties specialiojoje dalyje nurodytą sumą/procentą nuo nesuteiktų paslaugų ar paslaugų, kurių teikimo trūkumai neištaisyti kainos be PVM Šalių iš anksto susitartų minimalių nuostolių už kiekvieną uždelstą dieną. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.6. Finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Teikėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.2 punkte nurodytos sumos sumokėjimą (Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 11.2 punkte nurodytą sumą Pirkėjui nutraukus Sutartį dėl bent vienos iš 9.2.1 - 9.2.7, 9.3 punktuose ar kitų Sutarties specialiojoje dalyje išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.2 punkte) (jeigu sutarties vykdymas bus užtikrintas laidavimu arba banko garantija).
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Teikėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą (jeigu sutarties vykdymas bus užtikrintas laidavimu arba banko garantija).
12.3. Teikėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas paslaugų teikimo terminas ar Sutarties galiojimo terminas. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis (jeigu sutarties vykdymas bus užtikrintas laidavimu). Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos  sumokėjimas (jeigu sutarties vykdymas bus užtikrintas laidavimu arba banko garantija) neturi būti siejamas su visišku Pirkėjo patirtų nuostolių atlyginimu ir neatleidžia Teikėjo nuo pareigos juos atlyginti pilnai. 
12.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų (sustabdoma veikla, paskelbiamas moratoriumas ir pan.), Teikėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Teikėjas nepateikia naujo sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Teikėjui pateikus raštišką prašymą (jeigu sutarties vykdymas bus užtikrintas laidavimu arba banko garantija). 
12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje /Viešųjų pirkimų, atliekamų gynybos ir saugumo srityje įstatymo 6 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas (kai sutikimo gavimas yra privalomas pagal įstatymus). Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose.
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.
12.8. Sutartis gali būti pratęsta Sutarties Specialiojoje dalyje nustatytomis sąlygomis.
12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas
13.1. Pirkėjo ir Teikėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Konfidencialumas
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.
14.3. Teikėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 

15. Baigiamosios nuostatos
15.1. Sutartis sudaryta lietuvių/anglų/lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio tiekėju lietuvių ir anglų kalba).
15.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 punkte nurodytą įpareigojimą Teikėjas moka Pirkėjui 5 proc. sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.
15.5. Teikėjas garantuoja, kad turi visas Sutarties įvykdymui reikalingas licencijas. Teikėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant sutarties sąlygų.
15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Teikėjas juos numato pasitelkti).
15.10. Teikėjo paskirtas asmuo/asmenys, kurie atstovauja Teikėjui, priiminėja ir tvirtina Pirkėjo teikiamus užsakymus, atsakingas už teikiamų paslaugų kokybę, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirtas asmuo/asmenys, kurie atstovauja Pirkėjui, teikia Teikėjui užsakymus, dalyvauja susitikimuose su Teikėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

Pirkimo sutarties 
1 priedas
 

TECHNINĖ SPECIFIKACIJA

	1.
	Pirkimo objekto pavadinimas:
	Aplankų iškirtimo paslauga

	2.
	Techniniai reikalavimai pirkimo objektui:
	2.1. Iškirsti pateiktus atspaudus (gramatūra 250-350 g/m2) pagal nustatytos formos šabloną. 
2.2. Kirtimo forma pasirenkama iš Tiekėjo pateikto katalogo.
2.3. Maksimalus iškertamo gaminio formatas – A2.
2.4. Iškirstas aplankas tinkamas sudėti A4 formato lapams.
2.5. Pagal poreikį aplankas be nugarėlės arba su 5 mm nugarėle (± 2 mm).
2.6. Aplanke turi būti vieta vizitinei kortelei įsidėti.
2.7. Iškirsti aplankai turi būti supakuoti į popierių.

	 3.
	Kokybės reikalavimai pirkimo objektui: 
	3.1. Pagaminta produkcija turi atitikti techninius reikalavimus.
3.2. Lengvai susilankstyti.
3.3. Kirtimo linijos turi būti lygios, be popieriaus atplaišų.
3.4. Iškirsto aplanko vaizdas turi atitikti pateiktą maketą, negali būti pasuktas ar pasislinkęs vertikalia ar horizontalia kryptimi.
3.5. Nepažeista spauda, celofanavimas.

	4.
	Kiti reikalavimai:

	Paslaugos atlikimo terminas: ne vėliau kaip 8 (aštuonios) darbo dienos. Į šį terminą įskaičiuotas užsakymo paėmimas (išsivežimas) iš Pirkėjo, iškirtimo darbų atlikimas ir pristatymas Pirkėjo nurodytu adresu.

